AKR แผ่วลงอีกแล้ว
ข้อมูลที่ใช้อธิบายเกี่ยวกับการอ่อนตัวของ AKR ได้ดีสุดคือ ตัวเลขงบการเงินที่ประกาศออกมาในแต่ละปี เพราะเป็นตัวที่บอกถึงความสามารถในการทำกำไรในปีนั้นๆ มีทิศทางที่ดีขึ้น หรือมีทิศทางที่แย่ลง
9 พ.ค. 2558

สภาแมงเม่า: ดร.สมชาย
 
คุณภาญิกา จากมีนบุรี กรุงเทพฯ พูดถึงหุ้น AKR หรือบริษัท เอกรัฐวิศวกรรม จำกัด (มหาชน) ในลักษณะค่อนข้างผิดหวัง เพราะหุ้นร่วงลงอย่างต่อเนื่อง จนมองไม่เห็นโอกาสกลับขึ้นไปอย่างแข็งแกร่ง ประกอบกับมีการพูดกันว่า หุ้นตัวนี้ออกแนว vi ไม่ใช่แนวเม่า จึงต้องเพิ่มความระมัดระวังเป็นกรณีพิเศษ
พร้อมกันนั้นยังได้แยกข้อมูลออกเป็นส่วนๆ ให้นักลงทุนได้ดูว่า บ.แม่ทำธุรกิจหม้อแปลงไฟฟ้า ซึ่งกำไรเติบโตดี ส่วน บ.ลูก เอกรัตน์โซล่า ผลงานยังไม่คงเส้นคงวา จึงเป็นตัวฉุดผลงานรวมของบริษัท เหล่านี้เป็นข้อมูลของคนเล่นหุ้นที่พูดกันปากต่อปาก พร้อมกับมีการแนะนำกันเองว่า ถ้าอยากเป็น vi คุณต้องหาข้อมูลพวกนี้เอาเอง ซึ่งเป็นการอธิบายที่ไม่ตรงตามความต้องการของดิฉัน จึงอยากให้อาจารย์ช่วยอธิบายสาเหตุที่ทำให้หุ้น AKR อ่อนตัวลงแบบละเอียดด้วยค่ะ
 
ข้อมูลที่ใช้อธิบายเกี่ยวกับการอ่อนตัวของหุ้น AKR หรือ บริษัท เอกรัฐวิศวกรรม จำกัด (มหาชน) ได้ดีสุดคือ ตัวเลขงบการเงินที่ประกาศออกมาในแต่ละปี เพราะเป็นตัวที่บอกถึงความสามารถในการทำกำไรในปีนั้นๆ มีทิศทางที่ดีขึ้น หรือมีทิศทางที่แย่ลง
ที่สำคัญคือ หากมองตัวเลขด้านล่างประกอบจะเห็นว่า ในช่วง 4-5 ปีที่ผ่านมา บริษัทเริ่มต้นจากขาดทุน ต่อจากนั้นพลิกมาทำกำไร และกำไรเติบโตแบบก้าวกระโดด ก่อนจะลงเอ่ยด้วยกำไรหล่นลงมาอย่างฮวบฮาบ และสิ่งที่เกิดขึ้นถัดจากนี้อาจเป็นไปได้ทั้ง “ขาดทุนเป็นจำนวน” และ “กำไรลดลงอีกครึ่ง” หรือแม้กระทั่ง “กำไรโตกระฉูด” ซึ่งเป็นยข้อมูลที่ตัวนักลงทุนจะได้ในไม่ช้า
โดยตัวแปรที่จะเป็นตัวชี้นำก็คือ ผลประกอบการไตรมาส 1 ปี 58 ออกไปในทางที่ดีขึ้น หรือ ออกไปในทางที่แย่ลง เพราะเป็นตัวส่งสัญญาณว่า หุ้นควรจะขึ้น หรือ หุ้นควรจะลง นั่นเอง
ในระหว่างนี้หุ้นถึงอ่อนตัวลงไปเรื่อยๆ เพราะสัญญาณส่วนใหญ่ออกไปในทางลบ จึงไม่มีความจำเป็นต้องไปหาเหตุผลอื่นมากวิเคราะห์ให้เสียเวลา ยกเว้นอยากเป็นนักลงทุนสไตล์ VI ก็สมควรต้องหาข้อมูลรอบด้านเพื่อประกอบการตัดสินใจนะครับ
 
(หน่วย: ล้านบาท)
 
